**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 1 /2561 ประจำปี 2561**

**เมื่อวันที่ 29 มีนาคม 2561 เวลา 14.05 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายเสริมศักดิ์ | พฤกษพนม | ส.อบต.หมู่ที่ 2 |
| 5. | นายภัฎศชลญ์ | แร่ทอง | ส.อบต.หมู่ที่ 2 |
| 6. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 7. | นายสมนึก | สมมาตร | ส.อบต.หมู่ที่ 4 |
| 8. | นางสิรัญญา | สังข์การณื | ส.อบต.หมู่ที่ 5 |
| 9. | นายรัตตะภูมิ | คงยงค์ | ส.อบต.หมู่ที่ 6 |
| 10. | นายสัมพันธ์ | จีนประสม | ส.อบต.หมู่ที่ 6 |
| 11. | นายพรชัย | รัตนคช | ส.อบต.หมู่ที่ 7 |
| 12. | นายพรศักดิ์ | ภักดีสุวรรณ | ส.อบต.หมู่ที่ 7 |
| 13. | นายอภินันต์ | หนูริง | ส.อบต.หมู่ที่ 8 |
| 14. | นายวิชาญ | ทรัพย์พระอินทร์ | ส.อบต.หมู่ที่ 8 |
| 15. | นายสมพร | รัตนคช | ส.อบต.หมู่ที่ 9 |
| 16. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 17. | นายผล | กล้าปราบโจร | ส.อบต.หมู่ที่ 10 |
| 18. | นางสาวนงลักษณ์ | ตาดทอง | ส.อบต.หมู่ที่ 10 |
| 19. | นายสมยศ | รักษาแก้ว | ส.อบต.หมู่ที่ 11 |
| 20. | นายณรงค์ | อักษรไทย | ส.อบต.หมู่ที่ 11 |
| 21. | นายไพศาล | แก้วตาทิพย์ | ส.อบต.หมู่ที่ 12 |
| 22. | นางศรีสุดา | ชำนาญกิจ | ส.อบต.หมู่ที่ 13 |
| 23. | นายเดชภณ | แก้วคุ้มภัย | ส.อบต.หมู่ที่ 14 |
| 24. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายภัคศชลญ์ | แร่ทอง | ส.อบต.หมูที่ 2 (ขาด) |
| 2. | นายสมใจ | ศรีระษา | ส.อบต.หมู่ที่ 4 (ขาด) |
| 3. | นายขจร | แก้วสว่าง | ส.อบต.หมู่ที่ 5 (ขาด) |
| 4. | นายอภิชาติ | รัตนบุรี | ส.อบต.หมู่ที่ 12 (ขาด) |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายบุญสิทธิ์ | ชอบทำกิจ | เลขานุการ นายก อบต. |
| 3. | นางนงเยาว์ | ศรีจันทร์ | หัวหน้าสำนักปลัด |
| 4. | นางอรอุษา | คงหอม | นักวิเคราะห์นโยบายและแผน |
| 5. | นายประสาน | ห่อหุ้ม | ผอ.รพ.สต.บ้านควรแร |
| 6. | นายทวี | ริมดุสิต | คณะกรรมการพัฒนา อบต.นาไม้ไผ่ |
| 7. | นายธรรมรัตน์ | รัตนบุรี | คณะกรรมการพัฒนา อบต.นาไม้ไผ่ |
| 8. | นายสว่างวัลย์ | ทองเหลี่ยมนาค | คณะกรรมการพัฒนา อบต.นาไม้ไผ่ |
| 9. | นายมงคล | ช่องลมกรด | ผอ.ร.ร. วัดทุ่งส้าน |
| 10. | นางจีรภรณ์ | คชพันธ์ | ผช.ธุรการ |

**เริ่มประชุม 14.05 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่ 1/2561 โดยมีกำหนด 15 วัน นับตั้งแต่วันที่ 27 มีนาคม - 10 เมษายน 2561 นั้น สำหรับวันนี้ก็มีวาระการประชุมดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 เรื่อง โครงการ 7 วันอันตราย**

**ประธานสภาฯ** ขอเชิญท่านปลัดอบต.

**นายนพดล ไชยศร** เรียนท่านประธานสภาฯ คณะบริหาร และท่านสมาชิกทุกท่าน สำหรับโครงการ 7 วันอันตราย ในช่วงเทศกาลสงกรานต์ กำหนดขึ้นระหว่างวันที่ 11 – 17 เมษายน ซึ่งเป็นโครงการที่ต้องการลดอุบัติเหตุทางถนน สำหรับปีนี้มีการตรวจ ตราที่เข้มขึ้น หากท่านมีบุตรหลานที่ต้องมีการขับขี่รถ ไม่ว่าจะเป็นจักรยานยนต์ หรือรถยนต์ หากดื่มเครื่องดื่มที่มีแอลกอฮอร์ก็ขอว่าควรหลีกเลี่ยงการขับขี่รถทุก ประเภท

**1.1 เรื่อง แนะนำพนักงานส่วนตำบลบรรจุใหม่**

**ประธานสภาฯ** ขอเชิญเจ้าพนักงานพัสดุ

**นางสาวเวจิกา จินดาพันธ์** เรียนท่านประธานสภาฯ คณะบริหาร และท่านสมาชิกทุกท่าน ดิฉันนางสาว เวจิกา จินดาพันธ์ เป็นพนักงานส่วนตำบลตำแหน่งเจ้าพนักงานพัสดุปฏิบัติงานต้องขอฝากตัวเป็นลูกหลานตำบลนาไม้ไผ่กับพี่สมาชิกทุกท่านด้วยค่ะ

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 14 กุมภาพันธ์ 2561)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว และได้มีการทบทวนรายงานการประชุมครั้งที่แล้วโดยให้มีการแก้ไขในส่วนที่พิมพ์ผิด

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง ขอความเห็นชอบแผนพัฒนาท้องถิ่น 4 ปี (พ.ศ. 2561 – 2564 ) แก้ไข – เพิ่มเติม ครั้งที่ 2/2561**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิกและผู้เข้าร่วมประชุมทุกท่านสำหรับตามที่องค์การบริหารส่วนตำบลนาไม้ไผ่ได้ประกาศใช้แผนพัฒนาท้องถิ่น 4 ปี (พ.ศ. 2561 –2564) ไปแล้วแต่เนื่องจากว่าองค์การบริหารส่วนตำบลนาไม้ไผ่และประชาชนยังมีโครงการ/กิจกรรม/งาน/ปัญหาต่างๆ ที่จะต้องดำเนินการให้กับประชาชน จึงมีความจำเป็นที่จะต้องเพิ่มเติมและเปลี่ยนแปลงแผนพัฒนาท้องถิ่นดังกล่าว ภายใต้ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ซึ่งได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่น เพื่อใช้เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น จึงมีความจำเป็นอย่างยิ่งที่องค์การบริหารส่วนตำบลนาไม้ไผ่ จะต้องเสนอสภาฯ พิจารณานำบรรจุโครงการ แผนพัฒนาท้องถิ่น 4 ปี (พ.ศ.2561 –2564) เพิ่มเติม เปลี่ยนแปลง ครั้งที่ 2 พ.ศ.2561ทั้งนี้ได้มีการดำเนินการประชุมประชาคมท้องถิ่น ร่วมกับคณะกรรมการพัฒนาท้องถิ่น โดยให้ความเห็นชอบร่วมกัน ในวันที่ 26 มีนาคม ที่ผ่านมาเป็นที่เรียบร้อยแล้ว จึงเสนอสภาฯ พิจารณาให้ความเห็นชอบในวันนี้ ซึ่งก็มีโครงการหลายโครงการ ซึ่งได้มีบัญชีโครงการพัฒนาที่ขอเพิ่มเติมเปลี่ยนแปลง ครั้งที่ 2/2561 ก็ได้มี1.ยุทธศาสตร์การพัฒนาด้านโครงสร้างพื้นฐานซึ่งเป็นการขออนุมัติเพื่อเพิ่มเติมในแผนพัฒนา 2561 ซึ่งมีหลายโครงการและก็มี 66 โครงการที่จะมีการจ่ายขาดเงินสะสม ส่วนโครงการเพิ่มเติมในการจัดทำข้อบัญญัติงบประมาณปี 2562 ก็ได้มีโครงการที่ได้มีการแก้ไขเพิ่มเติมหลายโครงการและได้มีการแก้ไขโครงการจัดทำข้อบัญญัติงบประมาณ 2561 ของหมู่ที่ 5 และ หมู่ที่ 9 ต่อไป 2. ยุทธศาสตร์การพัฒนาด้านสาธารณสุข อุดหนุนโครงการพระราชดำริด้านสาธารณสุข ประจำปีงบประมาณ 2561 ซึ่งมีโครงการจากหมู่บ้านทุกหมู่บ้านได้ส่งเข้ามาซึ่งมีทั้งหมด 43 โครงการ ส่วนโครงการเพิ่มเติมโครงการจัดทำข้อบัญญัติงบประมาณ 2562 ซึ่งมี 2 โครงการ คือโครงป้องกันโรคไข้เลือดออกและโครงการโรคปากเท้าเปื่อยในโรงเรียน ต่อไปยุทธศาสตร์การพัฒนาด้านการศึกษา เพิ่มเติมโครงการจัดทำข้อบัญญัติงบประมาณ 2562 ได้แก่โครงการส่งเสริมศิลปวัฒนธรรมท้องถิ่น และโครงการอุดหนุนองค์กรปกครองส่วนท้องถิ่น ส่วนราชการ รัฐวิสาหกิจ องค์กรประชาชน มีทั้งหมด 32 โครงการ ที่เราจะต้องมีการอุดหนุนและโครงการประสานโครงการองค์การบริหารส่วนจังหวัดมี7 โครงการต่อไปโครงการพัฒนาสำหรับประสานโครงการพัฒนาจังหวัดมีทั้งหมด 10 โครงการ

**นายนพดล ไชยศร** ขอแก้ไขชื่อโครงการลำดับที่ 14 เปลี่ยนจากสายศาลาเทวดาเกาะกลาง เป็น เทวารักษา ตามที่ประชุมที่ชาวบ้านได้ช่วยกันตั้งและขอให้ท่านสมาชิกได้ช่วยกันตรวจดูชื่อถนนที่ได้มีการตั้งใหม่ด้วยและหลังจากนี้ก็ให้ช่วยกันทำป้ายชื่อถนนทำด้วยปีกไม้ก็ได้

**ประธานสภาฯ** ขอเชิญท่านสัมพันธ์ จีนประสม

**นายสัมพันธ์ จีนประสม** เรียนประธานสภาฯ ผมนายสัมพันธ์ จีนประสม ส.อบต.หมู่ที่ 6 ในข้อที่ 24 โครงการก่อสร้างถนนลาดยางแบบพาราแอสฟัลท์ติกส์คอนกรีตสายไสจันทร์ หมู่มี่ 5 และหมู่ที่ 6 ครั้งก่อนจ่ายขาดเงินสะสมผมสงสัยว่าจะไม่มีเห็นวันก่อนบอกวาเพิ่มไม่ได้ที่ว่าจ่ายขาดเงินสะสมและโครงการที่ 27 โครงการปรับปรุงซ่อมแซมถนนหินคลุกสายหนองสระร่วมใจ ขอเปลี่ยนเป็นยกระดับถนน เพราะให้ช่างคิดประมาณการไว้แล้วความยาวประมาณ 50 เมตรและในหน้าที่ 6 โครงการป้องกันโรคปากเท้าเปื่อยในโรงเรียนโรคนี้ไม่มีนะครับในคนเพราะเป็นโรคในสัตว์ ผมว่าน่าจะเป็นโรค มือ เท้า ปาก มากกว่าครับ

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8 ขอให้ดูข้อ 43 หน้าที่ 6 โครงการสัตว์ปลอดโรค คนปลอดภัย จากโรคพิษสุนัขบ้า อยากจะถามรายละเอียด และงบประมาณ เพราะไม่ได้ระบุงบประมาณไว้

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิกและผู้เข้าร่วมประชุมทุกท่าน การที่เราไม่ได้ใส่งบประมาณที่ชัดเจนเนื่องจากงบประมาณตัวนี้เป็นของกรมปศุสัตว์ที่เค้าจะโอนงบประมาณมาให้เราเนื่องจากว่าเค้าจะจ้างเก็บข้อมูลตัวละ 3 บาท ค่าวัคซีนตัวละ 11 บาท แต่ว่าตอนนี้เรายังไม่มียอดที่แน่ชัดว่าทั้งหมดเท่าไหร่ซึ่งตอนนี้อยู่ระหว่างการสำรวจว่ามียอดของสุนัขและแมวเท่าไหร่และจะส่งยอดตัวนี้ไปให้ทางปศุสัตว์อีกครั้ง

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 หากสภา ฯอนุมัติการเพิ่มเติมแผนฯ ขอทราบว่าการจ่ายขาดเงินสะสมจะได้ทำหรือไม่ ทำช่วงไหน เพราะขณะนี้เดือดร้อนหลายๆหมู่บ้าน ไม่แน่ใจว่าหมู่บ้านผมจะได้ทำเมื่อไหร่ การจ่ายขาดเงินสะสมขออย่าให้เนิ่นนานนัก

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** ในเรื่องของงบประมาณตัวนี้ตามหนังสือสั่งการให้เราดำเนินการหาผู้รับเหมาให้แล้วเสร็จภายในวันที่ 20 เมษายน ถ้าถามว่าทำไมถึงช้าก็เนื่องจากเราต้องนำเข้าแผนพัฒนา 4 ปี จากนั้นต้องประกาศใช้แผน แล้วจึงจะขออนุมัติจ่ายขาดเงินสะสมได้ สำหรับงบประมาณนั้นเราก็มีอยู่แล้ว สำหรับวันนี้เป็นการขอความเห็นชอบจากท่านสมาชิกว่าจะให้บรรจุเพิ่มเติมแผนพัฒนาฯหรือไม่

**ประธานสภาฯ** ขอเชิญท่านศรีสุดา ชำนาญกิจ

**นางศรีสุดา ชำนาญกิจ** เรียนท่านประธานสภาฯ ดิฉันนางศรีสุดา ชำนาญกิจ ส.อบต.หมู่ที่ 13 ของดิฉันขอเปลี่ยนแปลงโครงการที่ 81 หน้าที่ 3 จากโครงการก่อสร้างหอถังประปาห้วยน้ำดำ ฝั่งตะวันตก เป็นโครงการก่อสร้างถนนลาดยางแอสฟัลท์ติกส์สายต้นส้าน- วังถ้ำ สาเหตุที่ขอเปลี่ยนเพราะว่าโครงการก่อสร้างหอถังประปาห้วยน้ำดำ ฝั่งตะวันตก เป็นโครงการที่อยู่ในโครงการไทยนิยมของอำเภอแล้วค่ะก็เลยเอาโครงการอันดับที่ 2 ที่อยู่ในข้อบัญญัติงบประมาณปี 62 ขึ้นมาแทน

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** โครงการไทยนิยม หากมีในข้อบัญญัติให้โครงการไทยนิยมไปทำโครงการอื่นแทน หมู่ที่ 13 ต้องแจ้งให้ชาวบ้านเข้าใจว่าโครงการไทยนิยมจะต้องทำโครงการอื่น เพราะโครงการนี้มีอยู่ในข้อบัญญัติแล้ว

**นางอรอุษา คงหอม** สำหรับวันนั้นก็เหมือนที่ท่านส.อบต.หมู่ที่ 13 แจ้งเพราะว่าวันนั้นโครงการสร้างหอถังประปาเป็นลำดับที่ 1 และโครงการสร้างถนนสายต้นส้านวังถ้ำเป็นโครงการที่ 2 แต่ชาวบ้านบอกว่าเอาโครงการของประปา ทำก่อน คืองบประมาณตัวไหนมาก่อนให้ทำโครงการประปา

**นางศรีสุดา ชำนาญกิจ** ชาวบ้านเค้าบอกว่าเงินไหนมาก่อนก็ให้ทำตัวนั้นแต่ก็ได้แจ้งชาวบ้านแล้วว่าถ้าโครงการไทยนิยม มีงบแค่ สองแสนไม่พออยู่แต่แต่ชาวบ้านเขาก็ไม่ยอม

**นายนพดล ไชยศร** เวทีที่ 2 จะชี้แจงชาวบ้านให้ เพราะเราไม่สามารถตัดสินได้จากเวทีแรก ต้องรอให้ประชุมเวทีที่ 2,3 ก่อนถึงจะตัดสินใจได้ว่าจะใช้งบตัวไหน ส่วนงบประมาณก็เหมือนที่ท่านสัมพันธ์ ว่าได้จากไหนได้เมื่อไหร่ยังไม่ชัดเพราะแว่วๆมาว่าจะให้ใช้เงินสะสมของเราอีก ตามที่ท่านนายกฯแจ้งว่าเรามีเงินสะสมอยู่ 10 ล้าน และมีเงินทุนสำรองอยู่ 10 ล้าน แต่ 10 ล้านแรกหลังจากกั้นไว้แล้วเราสามารถนำมาใช้ได้ 740,000 บาท ส่วนทุนสำรองอีก 10 ล้าน เราจะต้องขออนุมัติจากผู้ว่าราชการจังหวัดเพื่อความแน่นอนขอให้หมู่ที่ 13 ยืนยันโครงการเดิมไว้ก่อนพอประชุมไทยนิยมครั้งที่ 2 ผมจะไปอธิบายกับชาวบ้านเอง

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ตามที่ท่านปลัดแจ้งว่างบรอบแรกได้ 740,000 บาท นี้ขอให้ช่วยกับโครงการที่เกี่ยวกับภัยแล้งก่อนไม่ว่าจะเป็นการก่อสร้างเกี่ยวกับประปา การขยายท่อเมน ส่วนเรื่องถนนค่อยทำก็ได้

**ประธานสภาฯ** มีโครงการของหมู่บ้านใดที่ต้องการจะแก้ไขเพิ่มเติมอีกหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบแผนพัฒนาท้องถิ่น 4 ปี (พ.ศ. 2561 – 2564 ) แก้ไข – เพิ่มเติม ครั้งที่ 2/2561 โปรดยกมือขึ้นครับ/ไม่มีนะครับ

**ประธานสภาฯ** สมาชิกท่านใดเห็นชอบแผนพัฒนาท้องถิ่น 4 ปี (พ.ศ. 2561 – 2564 ) แก้ไข – เพิ่มเติม ครั้งที่ 2/2561 โปรดยกมือขึ้นครับ

**มติประชุม** เห็นชอบ

**3.2 เรื่อง ขอความเห็นชอบโครงการด้านพลังงานให้บรรจุแผนพัฒนาท้องถิ่น**

**ประธานสภาฯ** ขอเชิญท่านปลัด อบต.

**นายนพดล ไชยศร** เรื่องนี้เราได้นำเข้าที่ประชุมเมื่อครั้งที่แล้วและรายละเอียดก็อยู่ในเอกสารที่ได้แจกให้กับทุกท่านแต่การขอมตินั้นจะต้องขอแยกเนื่องจากโครงการด้านพลังงานเราจะไม่ใช้เงินสะสม

**ประธานสภาฯ สมาชิกท่านใดไม่เห็นชอบโครงการด้านพลังงานให้บรรจุแผนพัฒนาท้องถิ่น** โปรดยกมือขึ้น/ไม่มีนะครับ

**ประธานสภาฯ สมาชิกท่านใดเห็นชอบโครงการด้านพลังงานให้บรรจุแผนพัฒนาท้องถิ่น** โปรดยกมือขึ้น

**มติที่ประชุม เห็นชอบ**

**ระเบียบวาระที่ 4 เรื่องสืบเนื่อง**

**4.1 เรื่อง ระบบประปาหมู่บ้าน หมู่ที่ 9 บ้านต่อเรือ**

**ประธานสภาฯ** ขอเชิญท่านสมพร รัตนคช

**นายสมพร รัตนคช** เรียนท่านประธานสภาฯ ผมนายสมพร รัตนคช ส.อบต.หมู่ที่ 9 ณ บัดนี้ประปาบ้านต่อเรือสามารถใช้งานได้แล้ว แต่ผมยังยืนยันคำเดิมที่จะส่งคืนให้ทาง อบต. เป็นผู้ดูแล และอีกเรื่องที่อยากจะขอคือ โรคพิษสุนัขบ้า อยากให้ทางคณะบริหารได้เร่งดำเนินการ

**ระเบียบวาระที่ 5 เรื่องอื่นๆ**

**5.1 ขอให้ช่วยดำเนินการ**

**ประธานสภาฯ** ขอเชิญท่านผล กล้าปราบโจร

**นายผล กล้าปราบโจร** เรียนท่านประธานสภาฯ ผมนายผล กล้าปราบโจร ส.อบต.หมู่ที่ 10 **ก็**มีอยู่ 2 เรื่องที่อยากจะฝากกับทางคณะบริหารเรื่องที่หนึ่ง คือ เรื่องถนนสายคลองเสาเพราะว่าเป็นเส้นทางที่ลำบาก สำหรับงบประมาณประจำปี 2561 ผมอยากจะขอกับท่านนายกว่าให้ดำเนินการในช่วงหน้าแล้ง และสำหรับเรื่องที่สอง คือ เป็นงบประมาณประจำปี 2562 อยากจะให้ท่านนายกฯและท่านปลัดฯเสนอโครงการขนาดใหญ่เพื่อขอรับงบประมาณฯ

**ประธานสภา**ฯ ขอเชิญท่านเดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ ผมนายเดชภณ แก้วคุ้มภัย ส.อบต.หมู่ที่ 14 ผมอยากจะสอบถามทางคณะบริหารฯเกี่ยวกับโครงการสร้างหอกระจายข่าวของหมู่ที่ 14

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ที่ผ่านมาเราได้ขอเปลี่ยนแปลงคำชี้แจงเรื่องของงบประมาณพอเปลี่ยนแปลงคำชี้แจงก็ต้องขอเข้าไปอยู่ในแผนพัฒนาสี่ปีที่เราเพิ่งจะอนุมัติผ่านไปตามวาระที่ 3.1 หลังจากนี้พอประกาศใช้แผนเราก็สามารถที่จะทำต่อได้ เพราะว่าการประชุมครั้งที่แล้วทางส่วนโยธาเพิ่งขอเปลี่ยนแปลงคำชี้แจงไปและตัดยอดงบประมาณลงมาพองบประมาณไม่ตรงกับแผนเราก็เลยต้องเอาไปประชุมแผนสี่ปี

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมต้องขอขอบคุณคณะบริหารและพนักงานส่งน้ำที่ได้ช่วยส่งน้ำบรรเทาภัยแล้งให้กับชาวบ้านหมู่ที่ 8 และอีกเรื่องที่อยากจะขอคือเราได้มีการอนุมัติให้มีการซื้อเครื่องเสียงสำหรับใช้ในการประชุมสภาไปแล้วก็ขอให้เร่งดำเนินการด้วยครับ

**นายเสริมศักดิ์ พฤกษพนม** เรียนท่านประธานสภาฯ ผมนายเสริมศักดิ์ พฤกษพนม ส.อบต.หมู่ที่ 2 ว่าด้วยภัยแล้งตอนนี้พื้นที่หมู่ที่ 2 โดยทั่วไปเรื่องน้ำไม่ค่อยมีปัญหาสักเท่าไหร่แต่ว่ามันมีอยู่ว่าโซนหนองฆ้องไชยซึ่งตอนนี้ก็มีประปาอยู่งบประมาณก็หลายบาทแต่ว่าเมื่อช่างไปทดสอบดูปรากฎว่าระบบยังใช้งานไม่ได้ ยังไงก็ขอให้ช่วยแก้ไขให้ด้วย

**นายชัยพิภัทร รัตนบุรี** ตอนนี้ก็ได้ดำเนินการให้ช่างของเราลงไปสำรวจไปเช็คแต่ก็ไม่สามารถที่จะดำเนินการได้ผมก็ได้ประสานไปยังผู้รับเหมาเค้าบอกว่าประมาณอาทิตย์นี้เค้าจะเข้ามาเพราะว่าเราได้ประสานไปเป็นครั้งที่ 2 แล้ว

**นายวิชาชาญ ชนูดหอม** เรียนท่านประธานสภาฯ ตอนนี้พนักงานขับรถน้ำไม่มี พนักงานซ่อมไฟฟ้าก็ไม่เพียงพอ ตอนนี้ไฟฟ้าสาธารณะของหมู่บ้านเสียหลายจุด น่าเห็นใจช่างไฟฟ้าที่ต้องช่วยซ่อมแซมไฟฟ้าสาธารณะ และส่งน้ำด้วย ขอให้เร่งรัดเปิดรับสมัครพนักงานขับรถน้ำโดยเร็ว

**ประธานสภาฯ** ประธานกล่าวปิดการประชุมเวลา 15.20 น.

(ลงชื่อ) ผู้ตรวจสอบบันทึกรายงานการประชุม

(นายนพดล ไชยศร)

เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

(นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม

บัดนี้ องค์การบริหารส่วนตำบลนาไม้ไผ่มีความจำเป็นที่จะต้องขอโอนและเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2560 เพื่อเป็นค่าใช้จ่าย ดังนี้

**1.1 โอนงบประมาณรายจ่ายฯ เครื่องคอมพิวเตอร์ จำนวน 3 เครื่อง**

* **โอนเพิ่ม**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 1.เครื่องคอมพิวเตอร์

โอนเพิ่มเป็นเงิน 1,200 บาท

* **โอนลด**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 2.เครื่องสำรองไฟฟ้าโอนลดเป็นเงิน 1,200บาท(หน้า 6)

**1.2 แก้ไขเปลี่ยนแปลงคำชี้แจงงบประมาณ เครื่องคอมพิวเตอร์ จำนวน 3 เครื่อง**

* **ข้อความเดิม**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จํานวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory ขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจําขนาดไม่น้อยกว่า 1 GB หรือ 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจําหลักในการแสดงภาพขนาดไม่น้อยกว่า 1 GB หรือ 3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่มี ความสามารถในการใช้หน่วยความจําหลักในการแสดงภาพขนาดไม่น้อยกว่า 1 GB

- มีหน่วยความจําหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB จํานวน 1 หน่วย

- มี DVD-RW หรือดีกว่า จํานวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จํานวน ไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 18.5 นิ้ว จํานวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจําปี พ.ศ. 2559 ของกระทรวงเทคโนโลยีสารสนเทศและการสื่อสาร

* **ข้อความใหม่**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้  
- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory ขนาดไม่น้อยกว่า 8 MB 6 เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 1 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 1 GB หรือ

3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่ มีความสามารถในการใช้หน่วยความจำหลักในการแสดงภาพขนาดไม่น้อยกว่า 1 GB

- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 240 GB จำนวน 1 หน่วย

- มีDVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มีContrast Ratio ไม่น้อยกว่า 600 : 1 และมีขนาดไม่น้อย กว่า 19 นิ้ว จำนวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560 ของกระทรวงดิจิทัลเพื่อเศรษฐกิจและสังคม

**1.3 โอนงบประมาณไปตั้งจ่ายรายการใหม่ โครงการก่อสร้างถนนลาดยางแบบแอสฟัลท์ ติกคอนกรีตสายตกวัดทุ่งส้าน หมู่ที่ 5 : ผิวจราจรกว้าง 4.00 เมตร ยาว 193 เมตร หนา 0.03 หรือพื้นที่ผิวจราจรแบบแอสฟัลท์ติกคอนกรีต ไม่น้อยกว่า 772 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย**

* **โอนเพิ่ม**

แผนงานเคหะและชุมชนงานไฟฟ้าถนนงบลงทุน ค่าที่ดินและสิ่งก่อสร้างค่าก่อสร้างสิ่งสาธารณูปโภคโครงการก่อสร้างถนนลาดยางแบบแอสฟัลท์ติกคอนกรีตสายตกวัดทุ่งส้านหมู่ที่ 5 โอนเพิ่มเป็นเงิน 359,000 บาท

* **โอนลด**

แผนงานเคหะและชุมชนงานไฟฟ้าถนนงบลงทุนค่าที่ดินและสิ่งก่อสร้างค่าก่อสร้างสิ่งสาธารณูปโภค 05.โครงการติดตั้งแผงโซล่าเซลล์ระบบประปาหมู่บ้านหมู่ที่ 5 โอนลดเป็นเงิน 359,000บาท(หน้า 19)

**ทั้งนี้รายละเอียดปรากฏตามเอกสารที่ทุกท่านได้รับแล้ว**